গত ১৭ ফেব্রুয়ারি শাওন সেখানে আবার যান গাছটিকে নতুন এক পরিমণ্ডলে আবদ্ধ করতে। শাওন বলেন, ‘আমি সেখানে একটি নতুন ব্যানার দিয়েছি, কারণ একুশের পর সবাই আলতাফ মাহমুদকে ভুলে যান। আমি আসলে চাচ্ছি, ছোট্ট করে এখানে আলতাফ মাহমুদ চত্বর বানানো যায় কিনা। গাছটির চারপাশে মার্বেল পাথর দিয়ে বসার জায়গা থাকবে, যেখানে পথচারীরা এখানে বসে এই গাছের ছায়া নেবেন, গাছটির দিকে তাকাবেন, তাকাবেন শহীদ মিনারের দিকে। আমি এটা আরেফিন স্যারকেও বলেছি। আমার খুব চাওয়া এটি। তবে এখনও জানি না কতটুকু তার বাস্তবায়ন হবে কিংবা আমি এটা করতে গেলে অনুমতি পাবো কিনা।’